নকলা সংবাদদাতা: গত ১২ জানুয়ারী রাজধানী ঢাকার নাখালপাড়াস্থ রুবি ভিলা ভবনের ৫ম তলার জঙ্গি আস্তানায় নিহত অজ্ঞাত দুই জনের একজন শেরপুর জেলার নকলা উপজেলার কুর্শাবাদাগৈড় গ্রামের মৃত ফজর আলীর পুত্র রবিন মিয়া (১৪) বলে জানা গেছে। ঐ ঘটনায় নিহতদের পরিচয় নিশ্চিত হওয়ার জন্য, বৃহস্পতিবার র‌্যাবের পক্ষ থেকে ছবি প্রকাশের পর শুক্রবার তা বিভিন্ন পত্র পত্রিকায় ছাপা হয়। পত্রিকায় প্রকাশিত ছবি বর্ণিত রবিনের সাদৃশ্য রয়েছে বলে পরিবারের সদস্যরা পুলিশকে জানিয়েছে।